מגרש ביתי

עונות 1–4

עונות 1–4 מתמקדות בחייהם של לוקאס סקוט, ניית'ן סקוט, פייטון סוייר, היילי ג'יימס וברוק דייוויס בזמן השנתיים האחרונות שלהם בתיכון.

עונה 1

פרקים 1–22 (22 פרקים). התחילה ב-23 בספטמבר 2003 והסתיימה ב-11 במאי 2004.
העונה הראשונה מתעסקת במחצית הראשונה של כיתה י"א של הדמויות. הדגש הוא על היריבות בין לוקאס וניית'ן במהלך אליפות המדינה בכדורסל. עלילות מרכזיות נוספות הן מערכת היחסים המתפתחת של ניית'ן והיילי, משולש האהבה של פייטון, לוקאס וברוק והקונפליקטים בין הורים של לוקאס וניית'ן.

עונה 2

23-45 (23 פרקים). התחילה ב-21 בספטמבר 2004 והסתיימה ב-24 במאי 2005.
העונה השנייה מתמקדת במחצית השנייה של כיתה י"א של הדמויות. לוקאס יוצא עם אנה טגארו, ג'ייק ג'גילסקי יוצא עם פייטון, ומשולש האהבה בין פליקס טגארו, ברוק ומאות' מקפדן. העונה הזאת גם מראה את התפוררות הנישואין של ניית'ן והיילי בגלל כריס קלר, וההשלכות של מחלת הלב התורשתית של דן על לוקאס. פייטון מתמודדת עם בעיית סמים ושובה של אמה הביולוגית, וקרן מתחילה לנהל מועדון ועם זאת, רומן עם הפרופסור שלה. דב גם היא מתמודדת עם בעיית סמים קשה.

עונה 3

46-67 (22 פרקים). התחילה ב-5 באוקטובר 2005 והסתיימה ב-3 במאי 2006.
העונה השלישית מתמקדת במחצית הראשונה של כיתה י"ב של הדמויות, ועם שנת הלימודים האחרונה שלהם, גם הכדורסל חוזר. לבית הספר מגיעה נערה חדשה, רייצ'ל גטינה, שמסכסכת ברומן שנרקם בין לוקאס לברוק כשהיא מנסה לגרום ללוקאס להתאהב בה. פייטון מתמודדת עם שובה של אמה, ומנסה להכירה לפני שזאתי מתה. מערכת היחסים של ג'ייק ופייטון מתקרבת אל סופה ורגשות רומנטיים של פייטון ללוקאס צפים במהלך העונה. כריס קלר חוזר כדי לעזור לניית'ן והיילי להתאחד, וגורם לנזק ביחסים בין ברוק ללוקאס. מאוחר יותר בעונה, ניית'ן והיילי מתכננים את חתונתם. דן מתאמץ לפתור את תעלומת ניסיון הרצח שלו, שאירע בעונה השנייה. בעונה זאת פייטון נורית ברגלה, ג'ימי אדוארס מתאבד, ודן הורג את קית'. בסוף העונה, ניית'ן, קופר ורייצ'ל נלחמים על חייהם לאחר תאונת דרכים.

עונה 4

68-88 (21 פרקים). התחילה ב-27 בספטמבר 2006 והסתיימה ב-13 ביוני 2007.
העונה הרביעית מתמקדת בדמויות הראשיות המסיימות את התיכון. משולש האהבה בין פייטון, לוקאס וברוק מסתבך. הריונה של היילי מאויים על ידי הימוריו המסוכנים של ניית'ן. פייטון מאויימת על ידי מתחזה שמתחזה לחצי אחיה, דרק. לוקאס מנסה למצוא את האמת מאחורי מותו של דודו. לוקאס ופייטון מתחילים מערכת יחסים רשמית, דן מלבה את הרומן שלו עם קרן, וברוק בוחנת זוגיות עם צ'ייס אדמס וידידות עם רייצ'ל. העונה מסתיימת עם סיום הלימודים של הדמויות, גילויו של לוקאס על הירצחו של קית', והיילי וניית'ן מביאים את ילדם הראשון ג'יימס לוקאס סקוט לעולם.

עונות 5–6

בעקבות ההצלחה של העונות הקודמות, עונות 5 ו-6 מתחילות 4 שנים לאחר סיום העונה הרביעית, כשהדמויות הראשיות הן כבר בגיל 22. הדמויות חזרו אל ביתם, טרי היל בחיפוש אחר שיקום, מערכות יחסים קודמות, ולהתחיל את חייהם העתידיים.

עונה 5

89-106 (18 פרקים). התחילה ב-8 בינואר 2008 והסתיימה ב-19 במאי 2008.
העונה החמישית קופצת ארבע שנים אל העתיד. לוקאס, סופר מפורסם, נמצא בקשר רומנטי עם העורכת שלו, לינדזי שטראוס. קשר זה הופך למשולש אהבה כשפייטון חוזרת מלוס אנג'לס לאחר קריירה כושלת בתחום המוזיקה. הנישואים של ניית'ן והיילי נכנסים למשבר כשניית'ן חווה פציעה קשה ונכנס לדיכאון. ברוק מנסה למצוא הצלחה מעבר לקריירה המצליחה שלה בתור מעצבת אופנה, ונאבקת באמה כדי לעשות זאת. פייטון, בעזרת ברוק, משיקה חברת תקליטים. היילי מתחילה לחנך כיתה בבית ספר. לוקאס וסקילס חוזרים לטרי היל כדי לאמן את נבחרת הרייבנס הנוכחית, היילי מבקשת מניית'ן עזרה בטיפול בשחקן קוונטין. מאות' מתחיל מערכת יחסים רומנטית עם הבוסית שלו כדי להתקדם בקריירה שלו, לאחר מכן הוא מתחיל זוגיות עם העוזרת של ברוק, מיליסנט. דן נמצא בכלא.

עונה 6

107-130 (24 פרקים). התחילה ב-1 בספטמבר 2008 והסתיימה ב-18 במאי 2009.
העונה השישית מתמקדת ברומן של פייטון ולוקאס כאשר הם מתאחדים ומתמודדים עם הריון מסוכן. פייטון פוגשת את אביה הביולוגי, ספרו של לוקאס מעובד לסרט על ידי המפיק - ג'וליאן בייקר, וניית'ן והיילי מתקשים אחרי התמודדות קשה עם האומנת - קארי. ברוק מותקפת בחנות שלה, מה שגורם לה חרדה עמוקה, לאחר מכן היא מאמצת את סאם נערה בת 15. קוונטין נהרג, מה שמשאיר את ניית'ן נחוש להגיע ל- NBA. מערכת היחסים של מאות' ומיליסנט מתערערת כשחברתו לשעבר, ג'יג'י, חוזרת. ברוק מתמודדת עם ניסיונות ההשתלטות של אמה על החברה שלה ועם תוקפה, שמתגלה כבחור שהרג את קוונטין. סקילס ודב נפרדים. ברוק מתחילה מערכת יחסים עם ג'וליאן.

עונות 7-9

עונה 7 ממשיכה לעקוב אחרי תושבי טרי היל, לאחר עזיבתם של לוקאס ואשתו- פייטון וביתם סוייר ברוק סקוט. תקופה זאת מביאה אנשים חדשים לחייהם של ברוק, ניית'ן והיילי. מערכת היחסים הפורחת של ג'וליאן וברוק מתערערת כשדוגמנית חדשה מגיעה לעיר- אלכס. רומנים חדשים נרקמים בין דמויות חדשות, אחותה של היילי- קווין, והסוכן של ניית'ן- קליי, מפתחים מערכת יחסים.

עונה 7

131-152 (22 פרקים). התחילה ב-14 בספטמבר 2009 והסתיימה ב-17 במאי 2010.
העונה השביעית קופצת שנה קדימה. רייצ'ל חוזרת ושתי דמויות חדשות מוצגות: אחותה של היילי- קווין, וקליי- הסוכן של ניית'ן. לוקאס ופייטון עזבו יחד עם ביתם את טרי היל, הקשר של קווין וקליי מתפתח לאחר מות אשתו של קליי, שרה. קריירת ה-NBA של ניית'ן מאויימת על ידי סקנדל הולך וגובר. דן חוזר לעיר עם אשתו החדשה, רייצ'ל גטינה. ברוק משחררת את קו הבגדים החדש שלה בעיצומם של קונפליקטים עם ג'וליאן ואלכס, דוגמנית שהיא שכרה לחברה שלה. מיליסנט נאבקת בהתמכרות לסמים ובפרידה ממאות'. היילי נכנסת לדיכאון עקב מות אמה. בסוף העונה, הדמויות לנסוע ליוטה להקרנת הבכורה של הסרט המוגמר של ג'וליאן, היילי מודיעה שהיא בהיריון, ג'וליאן מציע נישואים לברוק, וקליי וקווין נורים על ידי קייטי.

עונה 8

153-174 (22 פרקים). התחילה ב-14 בספטמבר 2010 והסתיימה ב-17 במאי 2011.
העונה השמינית מתמקדת בחתונה של ברוק וג'וליאן והגעתה של סילביה, אמא ​​של ג'וליאן. ההיריון של היילי וניית'ן, ההתמודדות של קליי וקווין אחרי התקפתם, וברוק מאבדת את החברה שלה. הרומן בין מיה, צ'ייס ואלכס הופך למשולש אהבה, מאות' ומיליסנט חוזרים. ניית'ן חוזר לקולג', ונאבק להשתלב אך נחוש להוכיח את עצמו. סופה עזה מגיעה לעיר, מסכנת את חייהם של ברוק וג'יימי. קייטי חוזרת לנקום בקווין. ברוק וג'וליאן בודקים את אפשרויות האימוץ. היילי מביאה לעולם את תינוקה השני- לידיה בוב סקוט. ניית'ן מגלה מי היה אחראי לתאונה של ברוק וג'יימי. אלכס וצ'ייס ביחד. ברוק נכנסת להריון ומביאה לעולם תאומים- דייוויס וג'וד.

עונה 9

175-187 (13 פרקים). התחילה ב-11 בינואר 2012 והסתיימה ב-4 באפריל 2012
העונה התשיעית והאחרונה מתמקדת בהיילי ובהתמודדותה עם היעלמותו של ניית'ן ובבעיות עם הקפה של קרן, דן מחפש את ניית'ן אשר נחטף לאירופה. ברוק וג'וליאן מסתגלים לחייהם כהורים וג'וליאן עושה טעות משנת חיים. בעיה מסתורית רודפת אחר קליי, בעוד קווין מנסה לשכנע אותו לקבל עזרה. מיליסנט נאלצת להתמודד עם עלייה במשקל פתאומית של מאות', צ'ייס מתחיל ידידות עם כריס קלר. לוקאס חוזר לטרי היל כשהיילי זקוקה לעזרה. הסדרה מסתיימת כאשר הדמויות הראשיות חוגגות 10 שנים לפתיחת המועדון.

פרשת ההטרדות המיניות

בנובמבר 2017 חשפה השחקנית הילארי ברטון כי בעת משחקה בסדרה "מגרש ביתי", פגע בה מינית במאי הסדרה פעמים רבות, לעיתים ברבים ולעיתים אף ליד אשתו. היא סיפרה כי במהלך שתי העונות הראשונות של הסדרה שוואן פגע בה מילולית בלבד, הטריד אותה בשיחות טלפון ושלח לה זרי פרחים, אך בשנת 2006, בנוכחות אשתו, שלח שוואן את ידו מתחת לחגורת מכנסיה. זמן קצר לאחר מכן, במהלך נסיעה משותפת, שוואן רכן אליה ונישק אותה למרות התנגדותה. בשנת 2007, במהלך מסיבה ובפני אנשים רבים, נישק אותה שוב, למרות התנגדותה. זמן מה לאחר מכן נכנס לחדרה במלון והחל ללטף אותה בצורה מגונה, ולאחר שהתנגדה - צעק עליה ופיטר אותה מצוות השחקנים, אך ביום שעזבה הופיע בפתח חדרה וביקש ממנה חיבק אחרון. הוא עמד שם זמן רב ועזב רק כשאיימה להתלונן במשטרה. לאחר שפרסמה את הסיפור, הצטרפו שחקניות רבות והתלוננו על שוואן. אחת מהם אף העידה כי ביקש ממנה להתחתן אתו, ואחרת העידה כי נטל את ראשה והניח אותו בכח בין ירכיו בפני מספר אנשים.

מוזיקה

לסדרה קיימים ארבעה פסקולים: